text: Skal man taka nakran burturúr, so má man nevna Bojan Timic, ið má sigast at vera gull verdur. Teir átta dystirnar hann náddi at spæla fyri TB í fjør, skoraði hann ikki minni enn 10 mál, og tað er heilt í ordan hagtøl at vísa á.
text: #000003
text: Verjuleikarin, Dmitrije, sum umframt at vera ein múrur av rástyrki, skipaði saman við Heina Mortensen, eina verjuketu, ið var sera sterk. Hansara drúgvu royndir, saman við ágrýtna og sera dugnaliga unga tvøramanninum virkaði framúr væl, og í síðsta enda rakk tað eisini til uppflytingina, sum var evsta mál felagsins. Umframt at verja, megnar karismatiski verjuleikarin eisini væl at finna vegin fram til málmeskarnar. Heili átta ferðir var hann at finna millum málskjúttarnar í fjør. Vónandi fer at gangast felagnum og honum líka væl í komandi kappingarári.
text: #000007
text: Teir tríggir, Petur Mortensen (21 ár), Hugin Albinus (19 ár) og Ragnar Joensen (18 ár) eru leikarar, sum hava góð fótbóltsevnir, og sum felagið væntar, fara at banga á dyrnar til besta hópin í ár. Fyribils hevur Petur Mortensen fingið flest dystir a besta liðnum, teirra millum, men arbeiði og lestur gjørdu at hann ikki fekk vant nøktandi. Tí fekk Petur ikki meira enn 9 dystir á besta liðnum í fjør.
text: #000009
text: Hugin hevur enn sín fyrsta dyst til góðar á besta liðnum, meðan Ragnar hevur fingið tveir dystir higartil. Komandi árini koma hesir uttan iva at vera við til at mynda fótbóltin á Tvøroyri, og tað er upp til teir sjálvar, hvat støðið verður. Trúgvin á egnan mátt er málið tit røkka hægstu rók, og so er at fara til verka við góðun hugi.
text: #000012